rejauldu/bengali-wikipedia huggingface dataset:
সাদা-ঘাড় কাঠঠোকরা (Chrysocolaptes festivus) হল একধরনের কাঠঠোকরা যারা প্রধানত ভারত এবং শ্রীলঙ্কাতে বসবাস করে। thumb|250px|left|মহিলা, হায়দ্রাবাদ, ভারত ফ্লেমব্যাক প্রজাতির অন্তর্ভুক্ত এই কাঠঠোকরাটি প্রধানত গাছে বসবাস করতেই পছন্দ করে। এরা গাছেই বাসা বাঁধে এবং ১-২ টো সাদা ছোটো ডিম পাড়ে।  অন্যান্য কাঠঠোকরাদের মতোই এদের সূচালো ঠোঁট থাকে এবং এদের একটি শক্ত ল্যাজও থাকে গাছের গুঁড়ির সাথে হেলান দেবার জন্য। এছড়াও এদের সচল দুট পা থাকে যার সাহায্যে এরা গাছে উঠতে পারে। এদের মধ্যে দুট আঙ্গুল থাকে সামনের দিকে এবং আরেকটি থাকে পিছনের দিকে। এরা তাদের লম্বা জিভের সাহায্যে পোকামাকড় ধরে।  সাদা-ঘাড় কাঠঠোকরা হল বড় আকারের কাঠঠোকরা যারা লম্বায় ২৯ সেমি পর্যন্ত হয়। এটি একটি সাধারণ কাঠঠোকরা আকৃতি। এদের পিছনের ঘাড় হয় সাদা রঙের এবং তা পিছনের দিক থেকে বাড়ন্ত। এদের কাঁধের কাছে কালো রঙের দাগ ক্রমশ নিচের দিকে চলে গাছে এবং একটা 'V' আকৃতি নিয়েছে। বাকি নিচের অংশ এবং ডানা হয় হলুদ রঙের। এদের দেহের পশ্চাৎভাগ এবং ল্যাজ হয় কালো রঙের। এদের দেহের নিচের দিক হয় সাদা রঙের এবং তাতে বরগা আকারের ঘন দাগ দেখতে পাওয়া যায়। এদের মাথা সাদাটে হয় এবং ঘন গোঁফের মতোন ডোরাকাটা কালো দাগ থাকে। এবং চোখের চারপাশে কালো দাগ ঘাড় পর্যন্ত বিস্তৃত থাকে।  একটি প্রাপ্তবয়স্ক সাদা-ঘাড় কাঠঠোকরার মাথায় থাকে লাল রঙের মুকুটের মতোন অংশ এবং তা মহিলাদের ক্ষেত্রে হলুদ রঙের হয়। তরুণদের গায়ের রঙ মহিলাদের মতোই হয় কিন্তু তার চেয়ে আরোও ফ্যাকাশে হয়।  তথ্যসূত্র  আরো পড়ুন  Grimmett, Richard; Inskipp, Carol & Inskipp, Tim (1999): Birds of India, Pakistan, Nepal, Bangladesh, Bhutan, Sri Lanka, and the Maldives. Princeton University Press, Princeton, N.J..   বিষয়শ্রেণী:ক্রাইসোকোল্যাপ্টাস বিষয়শ্রেণী:কাঠঠোকরা বিষয়শ্রেণী:ভারতের পাখি বিষয়শ্রেণী:নেপালের পাখি বিষয়শ্রেণী:দক্ষিণ এশিয়ার পাখি বিষয়শ্রেণী:১৭৮৩-এ বর্ণিত পাখি
কামিশাক উপসাগর (আলুটিইক: কামেক্সাক ) মার্কিন যুক্তরাষ্ট্রের আলাস্কার উপকূলে অবস্থিত একটি উপসাগর।  প্রস্তাবিত মার্কিন যুক্তরাষ্ট্রের নৌবাহিনীর সীপ্লেন টেন্ডার ইউএসএস কামিশাক (এভিপি-৪৪) কামিশাক উপসাগরের জন্য নামকরণ করা হয়েছিল, কিন্তু নির্মাণ শুরুর আগে ১৯৪৩ সালে জাহাজটির নির্মাণের চুক্তি বাতিল করা হয়েছিল।   তথ্যসূত্র    This article incorporates text from the public domain Dictionary of American Naval Fighting Ships. The entry can be found here. (ship namesake paragraph) বিষয়শ্রেণী:আলাস্কার উপসাগর বিষয়শ্রেণী:কেনাই পেনিনসুলা বরো, আলাস্কার জলরাশি
এপসাইলন নর্মি (ইংরেজি: Epsilon Normae; ε Normae থেকে লাতিনকৃত) হল দক্ষিণ আকাশের নর্মা তারামণ্ডলের অন্তর্গত একটি নীল-সাদা বর্ণযুক্ত ত্রি-নক্ষত্র জগৎ। এটির আপাত মান ৪.৪৭ হওয়ায় এটিকে খালি চোখে দেখতে পাওয়া সম্ভব। পৃথিবী থেকে দৃষ্ট ৬.১৫ মিলিআর্কসেকেন্ড বার্ষিক লম্বন দৃষ্টিভ্রম-জনিত স্থানান্তরণের ভিত্তিতে সূর্য থেকে এই নক্ষত্র জগৎটির দূরত্ব নির্ধারিত হয়েছে ৫৩০ আলোকবর্ষ। এই দূরত্বে আন্তঃনাক্ষত্রিক ধূলিকণার কারণে দৃশ্যগত আপাত মান ০.২১ নির্বাপণ ফ্যাক্টরে কমে যায়।  অভ্যন্তরীণ নক্ষত্র-জোড়টি গঠিত হয়েছে একটি দ্বি-রেখাযুক্ত বর্ণালিগত যুগ্ম নক্ষত্র জগৎ নিয়ে। এই জোড়টির কাক্ষিক পর্যায় ৩.২৬ দিনের এবং উৎকেন্দ্রতা ০.১৩। জোড়ের দু’টি তারাকেই আপাত দৃষ্টিতে বি৪ পাঁচ নাক্ষত্রিক শ্রেণির অন্তর্গত একই রকমের বি-শ্রেণির প্রধান-পর্যায়ভুক্ত তারা মনে করা হয়। তৃতীয় উপাদানটি অভ্যন্তরীণ জোড়ের থেকে ২২.৮ আর্ক সেকেন্ড কৌণিক পার্থক্যে দৃষ্টি হয়। এটি সম্ভবত বি৯ পাঁচ বর্ণালিগত শ্রেণির অন্তর্গত একটি ক্ষুদ্রতর বি-শ্রেণির প্রধান-পর্যায়ভুক্ত তারা। এই নক্ষত্র জগৎটি বয়সে অপেক্ষাকৃত নবীন। এটির বয়স অনুমান করা হয় প্রায় ৫০ মিলিয়ন বছর।   তথ্যসূত্র   বিষয়শ্রেণী:বি-শ্রেণির প্রধান-পর্যায়ভুক্ত তারা বিষয়শ্রেণী:ত্রি-নক্ষত্র জগৎ বিষয়শ্রেণী:নর্মা (তারামণ্ডল) নর্মি, এপসাইলন সিডি-৪৭ ১০৭৬৫ ১৪৭৯৭১ ০৮০৫৮২ ৬১১৫
সাইবেরিয়ার বাঘ বা আমুর বাঘ (বৈজ্ঞানিক নাম: Panthera tigris altaica) বিশ্বের সবচেয়ে বড় বাঘ। রাশিয়ায় পাওয়া যায়। এই বাঘ পূর্ব রুশিয় অঞ্চলেও দেখা যায়। এই বাঘের বিভিন্ন প্রকারের কথাও জানা গেছে। অন্যান্য বাঘের মত এই বাঘও মহাবিপন্ন। উসুরি এলাকায় দেখা যায় বলে এই বাঘের অন্য নাম উসুরি বাঘ।   আকার  সবচেয়ে বড় বাঘ। এটা অনেক শক্তিশালী। এই বাঘের বিভিন্ন ঋতু অনুযায়ী গায়ের লোমের রং ও পরিমাণ পাল্টায়।  thumb|সাইবেরিয়ান বাঘ সাধারণত, এই বাঘ এর ওজন ১৫০-৩০০ কেজি পর্যন্ত হতে পারে। এই বাঘের পুরুষ ও মহিলার আকার ১৫০-২৩০ সে.মি.।‌‌ গিনেস রেকর্ড বুক অনুযায়ী পৃথিবীর সবচেয়ে বড় খাচার বাঘ হল 'জাইপুর' নামের একটি সাইবেরিয়ান বাঘ। তবে ইদানীং কালের গড় ওজন সমীক্ষা করে দেখা গে‌‍‍ছে এরা আস্তে ‌‌‌‌স্তে‌‌‍ ছোট হয়ে যাচ্ছে। এই বাঘগুলো -৪০ ডিগ্রি সেলসিয়াস তাপমাত্রাতেও বেঁচে থাকতে পারে।    খাদ্যাভাস  এই বাঘ বিভিন্ন তুন্দ্রা এলাকার নিরামিষাসী প্রাণী শিকার করে।    তথ্যসূত্র   বিষয়শ্রেণী:বাঘ বিষয়শ্রেণী:দক্ষিণ কোরিয়ার জাতীয় প্রতীক বিষয়শ্রেণী:চীনের স্তন্যপায়ী বিষয়শ্রেণী:উত্তর-পূর্ব এশিয়ার প্রাণিকুল
টাইর‍্যানোসরাস ( or , অর্থ টাইর‍্যান্ট লিজার্ড যা গ্রীক শব্দ টাইর‍্যানোস এবং সরাস (লিজার্ড) থেকে এসেছে।) এটি কোয়েলুরোসরিয়ান থেরাপড গণের ডাইনোসর। টাইর‍্যানোসরাস রেক্স ((লাতিন রেক্স অর্থ রাজা) একটি সুপরিচিত বৃহৎ থেরাপডস। টাইর‍্যানোসরাস বর্তমানের উত্তর আমেরিকার পশ্চিমাংশে তখনকার লারামিডিয়া নামের দ্বীপ মহাদেশে বাস করতো।  বিভিন্ন পাথরে রুপান্তরিত হওয়া জীবাশ্মের সন্ধান পাওয়া গেছে যা ম্যাসট্রিচশিয়ান যুগের, ৬৮ থেকে ৬৬ বছর আগেকার।. এরা টাইর‍্যানোসরয়েডস পরিবারের শেষ সদস্য,, এবং শেষ অপক্ষী ডাইনোসরগোষ্ঠী।  অন্যান্য টাইর‍্যানোসরয়েডের মত টাইর‍্যানোসরাস দ্বীপদ, মাংসাশী,  সুবৃহৎ মাথার খুলি, লম্বা এবং ভারী লেজযুক্ত প্রাণী। এদের সামনের পা খুবই ছোট কিন্তু আকারের তুলনায় অস্বাভাবিক শক্তিধর এবং দুটো করে আঙুল আছে।  সবথেকে ভালো আকারে পাওয়া  লম্বা, পা থেকে  উঁচু, ,  বর্ণনা টাইনোসরাস রেস ছিলো অন্যতম বৃহৎ স্থলচর মাংসাশী প্রাণী। প্রাপ্ত পরিপূর্ণ নমুনা সমূহের মধ্যে সব থেকে বড়টি রাখা হয়েছে প্রাকৃতিক ইতিহাস জাদুঘরে যার নাম  FMNH PR2081 এবং ডাকনাম সু, লম্বায় ৪০ ফুট,  উরু থেকে ১২ ফুট উঁচু এএবং ওজন সাড়ে চার থেকে সাত মেট্রিক টনের বেশীও হতো।  ২০১১ সালের এক গবেষণা থেকে জানা যায় সু এর ওজন, সর্ববৃহৎ টাইর‍্যানোসরাস, ৯.৫ এবং ১৮.৫ মেট্রিক টনের মধ্যে। গবেষণা পত্রের লেখকেরা এই ঊর্ধ্ব ও নিম্ন পরিমাপের কারণ হিসেবে উল্লেখ করেছেনন যে এরা খুব চিকনও হতে পারে আবার খুব মোটাও হতে পারে।  শ্রেণিবিভাগ  ১৯৫৫ সালে সোভিয়েত প্যালেন্টোলজিস্ট এভগেনি মালেভ মংগোলিয়াতে প্রাপ্ত নতুন এক প্রজাতির নামকরণ করেন টাইনোসরাস বাটার।  ১৯৬৫ সালে এই প্রজাতির নাম পরিবর্তন করে টারবোসরাস বাটার রাখা হয়। অনেক গবেষণায় প্রমাণিত হয়েছে যে টার্বোসরাস বাটার হচ্ছে টাইর‍্যানোসরাস রেক্সের সিস্টার ট্যাক্সন। টি. বাটার কে টাইনোসরাসের এশীয় প্রজাতি হিসেবে ধরা হয়।  সাম্প্রতিক বর্ণনা থেকে জানা যায় যে টি. বাটারের খুলি টি. রেক্সের তুলনায় অনেক সরু এবং কামড়ানোর সময় খুলিতে টানের পরিমান টি রেক্স থেকে আলাদা, এলিয়োর‍্যামুস এর মত। এলিয়োর‍্যামুস হচ্ছে একধরনের এশিয়ান টাইর‍্যানোসর।  তথ্যসূত্র  বহি:সংযোগ   বিষয়শ্রেণী:ডাইনোসর বিষয়শ্রেণী:শীর্ষ খাদ্যশিকারী প্রাণী
জেরল্ড জে. ক্যাট্‌জ (১৪ জুলাই ১৯৩২ - ৭ ফেব্রুয়ারি ২০০২) ছিলেন একজন মার্কিন ভাষাবিজ্ঞানী ও দার্শনিক।  জীবনী ক্যাট্‌জ ১৯৩২ সালের ১৪ই জুলাই ওয়াশিংটন ডি. সি.তে জন্মগ্রহণ করেন। ১৯৬০ সালে প্রিন্সটন বিশ্ববিদ্যালয় থেকে দর্শন বিষয়ে পিএইচডি ডিগ্রি অর্জন করার পর তিনি ১৯৬১ সালে ম্যাসাচুসেট্‌স ইনস্টিটিউট অব টেকনোলজির ভাষাবিজ্ঞান বিভাগে গবেষণা সহকারী হিসেবে যোগ দেন। ১৯৬৩ সালে তিনি দর্শন বিভাগে সহকারী অধ্যাপক হিসেবে নিয়োগ পান। ১৯৭৫ সাল থেকে তার মৃত্যু পর্যন্ত তিনি নিউ ইয়র্কের সিটি বিশ্ববিদ্যালয়ের দর্শন ও ভাষাবিজ্ঞান বিভাগের অধ্যাপক ছিলেন।  গ্রন্থতালিকা  দ্য ফিলোসোফি অব ল্যাঙ্গুয়েজ (১৯৬৬)  দ্য আন্ডারলায়িং রিয়েলিটি অব ল্যাঙ্গুয়েজ অ্যান্ড ইটস ফিলোসোফিক্যাল ইমপোর্ট (১৯৭১)  ল্যাঙ্গুয়েজ অ্যান্ড আদার অ্যাবস্ট্রাক্ট অবজেক্টস (১৯৮১)  দ্য মেটাফিজিক্স অব মিনিং (১৯৯০)  রিয়েলিস্টিক র‍্যাশনালিজম (২০০০)  সেন্স, রেফারেন্স, অ্যান্ড ফিলোসোফি (২০০৪; মরণোত্তর)   তথ্যসূত্র   Obituary (New York Times) D. Terence Langendoen (2005). "Katz, Jerrold J. (1932–2002)." In: Encyclopedia of Language and Linguistics, 2nd edition. Elsevier.  বিষয়শ্রেণী:১৯৩২-এ জন্ম বিষয়শ্রেণী:২০০১-এ মৃত্যু বিষয়শ্রেণী:ভাষার দার্শনিক বিষয়শ্রেণী:মার্কিন ভাষাবিজ্ঞানী বিষয়শ্রেণী:মার্কিন দার্শনিক বিষয়শ্রেণী:২০০২-এ মৃত্যু বিষয়শ্রেণী:২০শ শতাব্দীর মার্কিন দার্শনিক
"সিপিং সাইডার থ্রু আ স্ট্র" একটি লোক গান যার উৎস অজানা। ১৮৯৪ সালে "সাকিং সাইডার থ্রু' আ স্ট্র" শিরোনামে একটি মিনস্ট্রেল গান (এর শব্দ এবং সঙ্গীত ডাব্লিউ. ফ্রিয়ারের নামের সাথে যুক্ত) হোয়াইট-স্মিথ দ্বারা যুক্তরাষ্ট্রে প্রকাশিত হয়েছিল; এটি এই সঙ্গীতের উৎস হতে পারে অথবা নিজের উৎস লোক গানের মধ্যে নিহিত থাকতে পারে।  ডাব্লিউ. ফ্রিয়ার ছিলেন ১৯শ শতকের শেষের দিকে মুর এবং বার্গেসের মিনস্ট্রেলস-এর একজন কৌতুক পরিবেশক। তার গান "সাকিন' সাইডার থ্রু' আ স্ট্র" ব্রিটেনে চার্লস শিয়ার্ড অ্যান্ড কো. দ্বারা প্রকাশিত হয়েছিল এবং আমেরিকাতে এই গানের কপিরাইটও ছিল শিয়ার্ডের কাছে। এটি ওয়াল্টজ টাইম-এ এফ মেজরেতে বাজানো হত। প্রথম লাইন ছিল "সবচেয়ে মজার যে মেয়েকে আমি কখনো দেখেছি, সে স্ট্র দিয়ে সাইডার (আপেল সুরা) পান করছিল"। গানের বাকি অংশে বর্ণিত হয়েছে যে, একজন পুরুষ কিভাবে এক মেয়ের সাথে স্ট্র দিয়ে সাইডার পান করে বিয়ে করে; হোয়াইট-স্মিথ শীট সঙ্গীতটি এটি "তীব্র হাসির সাথে মজার উপস্থাপনা" হিসেবে প্রচারিত করেছিল।  দ্য অ্যামেরিকান সঙ্গীতব্যাগ (১৯২৭) এর মধ্যে, স্যান্ডবার্গের তথ্যগুলো "সিপিং সাইডার" কে একটি লোক গান হিসেবে চিহ্নিত করেছে, যা জর্জিয়া পিকেন্স কাউন্টিতে একবার এবং ইলিনয়ের টেইলরভিল-এ আরেকবার শোনা গিয়েছিল।  নানা সংস্করণে, বহু বছর ধরে "সিপিং সাইডার থ্রু আ স্ট্র", আমেরিকান গ্রীষ্মকালীন শিবিরগুলির একটি অংশ হিসেবে রয়েছে।  তথ্যসূত্র  বিষয়শ্রেণী:মদ সম্পর্কে গান বিষয়শ্রেণী:মার্কিন লোক গান বিষয়শ্রেণী:১৮৯৪-এর গান
পল মল (,  বা গৃহীত  হল ব্রিটিশ আমেরিকান টোব্যাকো দ্বারা উত্পাদিত একটি ব্রিটিশ মার্কার সিগারেট।   ইতিহাস  পল মল মার্কাটি ১৮৯৯ সালে ব্ল্যাক বাটলার কোম্পানি (ইউকে) কর্তৃক প্রতিষ্ঠিত। যা উচ্চ শ্রেণীর লোকদের "প্রিমিয়াম" সিগারেটের চাহিদা পূরণ করার নিমিত্তে চালু করা হয়েছিল। এর নামকরণ করা হয়েছে পল মল, লন্ডনের সেন্ট জেমস এলাকার একটি সুপরিচিত রাস্তার নামে, যেখানে বেশ কয়েকটি প্রাইভেট ক্লাব রয়েছে যা এই ধরনের লোকেরা পৃষ্ঠপোষকতা করেছিল।  পল মল ১৯৬০ সালে তার জনপ্রিয়তার শীর্ষে পৌঁছেছিল যখন এটি আমেরিকার সিগারেটের এক নম্বর মার্কা ছিল। তাদের জনপ্রিয়তাকে পুঁজি করে, কোম্পানিটি ১৯৬৬ সালে "লংস", ১০০ মিমি লম্বা সিগারেট চালু করে এটি ১৯৬৬ সালে উইনস্টন সিগারেটের দ্বারা উচ্ছেদ করা হয়েছিল, যখন পাল মল দেখেছিল যে এটি আর বিজ্ঞাপন প্রচারের সাথে প্রতিদ্বন্দ্বিতা করতে পারছে না।   আরও দেখুন    তামাক ধূমপান  ফুসফুসের ক্যান্সার   তথ্যসূত্র    বহিঃসংযোগ      বিষয়শ্রেণী:ব্রিটিশ অ্যামেরিকান টোব্যাকো মার্কা বিষয়শ্রেণী:১৮৯৯-এ প্রবর্তিত পণ্য বিষয়শ্রেণী:সিগারেটের মার্কা বিষয়শ্রেণী:আর. জে. রেনল্ডস টোব্যাকো কোম্পানির মার্কা
ডান|থাম্ব|306x306পিক্সেল| সিনিস্টেরি আঙ্গুর, যা সাইপ্রাস ব্র্যান্ডি তৈরি করতে ব্যবহৃত হত।  সাইপ্রাস ব্র্যান্ডি বলতে ভূমধ্যসাগরের দ্বীপ সাইপ্রাসে তৈরী বিভিন্ন ধরনের ব্রান্ডিগুলোকে বোঝায় ।   ইতিহাস  সাইপ্রাসে ব্র্যান্ডির উৎপাদন ১৮৭১ সালে শুরু হয়  ইটকো (দ্বীপে প্রাচীনতম মদ্যপ্রস্তুতকারী)-দের দ্বারা কগনেক থেকে পট স্টিল আমদানি করনের মাধ্যমে। তথ্যটি ১৮৬৮ সালে ইংরেজ অনুসন্ধানকারী স্যামুয়েল বেকার কর্তৃক উৎঘাটিত। তথ্যে বলা হয় একা লিমাসল জেলায় উৎপাদিত "স্থানীয় ব্র্যান্ডি" এর পরিমাণ ছিল ৪৬৭,৭১১ ওকেস ।    বিশিষ্ট বৈশিষ্ট্য  'সাইপ্রাস ব্র্যান্ডি' স্থানীয় এবং কয়েক ডজন সংস্থা এটিকে জনপ্রিয় করে তোলে (বেশিরভাগ লিমাসল জেলায়) বর্তমানে এটাকে চোলাই করা হয়। এটি অন্যান্য ইউরোপীয় জাতগুলির থেকে পৃথক যে এটির অ্যালকোহল ঘনত্ব ৩২%, যদিও কিছু শক্তিশালী রয়েছে যেমন ''কেও ফাইভ কিংস'' ৪০%।  বেশিরভাগ জাতের একটি স্বতন্ত্র মিষ্টি রেশ থাকে।    উৎপাদন পদ্ধতি  সাইপ্রাস ব্র্যান্ডি সাধারণত ওক ব্যারেলে সিনিস্টেরি ভিত্তিক সাদা ওয়াইনগুলির দ্বৈত পাতন দ্বারা পাকিয়ে উৎপাদিত হয়।    মিশ্র পানীয়গুলিতে ব্যবহার করুন  সাইপ্রাস ব্র্যান্ডি স্থানীয়ভাবে উৎপাদিত লেবু স্বাদযুক্ত ব্র্যান্ডি স্যুর ককটেলের ভিত্তি তৈরি করে, যা সাইপ্রাসের জাতীয় পানীয় হিসাবে উল্লেখ করা হয়।    তথ্যসূত্র   বিষয়শ্রেণী:সাইপ্রাসের রন্ধনশৈলী বিষয়শ্রেণী:ব্রান্ডি
দলবীর সিং সোহাগ (জন্মঃ ২৮ ডিসেম্বর ১৯৫৪) ভারতীয় সেনাবাহিনীর একজন অবসরপ্রাপ্ত জেনারেল যিনি ২০১৪ সালের ৩১ জুলাই হতে ২০১৬ সালের ৩১ ডিসেম্বর পর্যন্ত ভারতীয় সেনাবাহিনীর প্রধান কর্মকর্তা (সেনাপ্রধান) হিসেবে দায়িত্ব পালন করেন ।http://indianexpress.com/article/india/bipin-rawat-indian-army-chief-birender-singh-dhanoa-air-force-4432972/ সেনাপ্রধান হওয়ার পূর্বে তিনি উপসেনাপ্রধান ছিলেন ।  প্রাথমিক জীবন ও শিক্ষা জীবন দলবীর একজন তৃতীয় প্রজন্মের সৈনিক যিনি ১৯৫৪ সালের ২৮শে ডিসেম্বর শ্রীমতি ইশারী দেবী ও সুবেদার-মেজর (১৮ ক্যাভালরী রেজিমেন্ট, ভারত) রামপাল সিং এর ঘরে জন্মেছিলেন । তার পরিবার ভারতের হরিয়ানা রাজ্যের ঝাজ্জর জেলার বিশান গ্রামের বাসিন্দা ।  সিং তার প্রাথমিক শিক্ষা নিজ গ্রামেই সম্পন্ন করেন এবং পরে ১৯৬৫ সালে মাধ্যমিক শিক্ষার জন্য রাজস্থান রাজ্যের চিত্তোরগড়ে অবস্থিত 'সৈনিক স্কুলে' ভর্তি হন, পরবর্তীতে ১৯৭০ সালে তিনি 'ন্যাশনাল ডিফেন্স একাডেমী' (খড়কওয়াসলা, মহারাষ্ট্র) তে যোগদান করেন । তার কৌশলবিদ্যা এবং ব্যবস্থপনাবিদ্যায় স্নাতকোত্তর ডিগ্রী রয়েছে এছাড়া 'এশিয়া প্যাসিফিক সেন্টার ফর সিকিউরিটি স্টাডিজ' (হাওয়াই) এর প্রস্তাবকৃত 'এক্সিকিউটিভ কোর্স' সম্পন্ন করেছেন তিনি এবং নাইরোবির 'ইউনাউটেড ন্যাশন্স পিসকিপিং সেন্টার' থেকে 'সিনিয়র মিশন লীডার্স কোর্স' করেছেন ।  সামরিক কর্মজীবন ১৯৭৪ সালের ১৬ জুন ৫ম গোর্খা রাইফেলসের ৪র্থ ব্যাটেলিয়নে কমিশন পাবার মধ্য দিয়ে দলবীরের সেনাজীবনের গোড়াপত্তন ঘটে । তিনি দেহরাদুনস্থিত 'ইন্ডিয়ান মিলিটারী একাডেমী'র প্রশিক্ষক ছিলেন এবং শ্রীলঙ্কায় এলটিটিই বিরোধী ভারতের সেনাঅভিযান 'অপারেশন পবন' এ তিনি কম্পানী কমান্ডার (মেজর) ছিলেন । তিনি ভারতের নাগাল্যান্ডে অবস্থিত ৩৩ রাষ্ট্রীয় রাইফেলসের অধিনায়ক ছিলেন । এরপর তিনি ৫৩ পদাতিক ব্রিগেডের কমান্ডার ছিলেন যে ব্রিগেডের দায়িত্ব ছিল কাশ্মীর উপত্যকায় 'কাউন্টার ইন্সারজেন্সী অপারেশন' করা (জুলাই ২০০৩ থেকে মার্চ ২০০৫ পর্যন্ত), এরপর তিনি অক্টোবর ২০০৭ থেকে ডিসেম্বর ২০০৮ পর্যন্ত ৮ম মাউন্টেন ডিভিশন (কার্গিল) এর জেনারেল অফিসার কমান্ডিং ছিলেন । এছাড়া তিনি স্পেশাল ফ্রন্টিয়ার ফোর্সের ইন্সপেক্টর জেনারেল হিসেবে নিয়োগ পেয়েছিলেন ।  তথ্যসূত্র   বহিঃসংযোগ    General Dalbir Singh, PVSM, UYSM, AVSM, VSM in the Indian Army official website.  Ascent of a General: A Profile of India’s 26th Army Chief in Press Information Bureau official website.  বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় সামরিক ব্যক্তিত্ব বিষয়শ্রেণী:সেনা প্রধান (ভারত) বিষয়শ্রেণী:ভারতীয় জেনারেল বিষয়শ্রেণী:ঝাজ্জর জেলার ব্যক্তিত্ব বিষয়শ্রেণী:সৈনিক স্কুলের প্রাক্তন শিক্ষার্থী বিষয়শ্রেণী:জাতীয় প্রতিরক্ষা একাডেমি (ভারত) এর প্রাক্তন শিক্ষার্থী বিষয়শ্রেণী:পরম বিশিষ্ট সেবা পদক প্রাপক বিষয়শ্রেণী:অতি বিশিষ্ট সেবা পদক প্রাপক বিষয়শ্রেণী:উত্তম যুদ্ধ সেবা পদক প্রাপক বিষয়শ্রেণী:বিশিষ্ট সেবা পদক প্রাপক বিষয়শ্রেণী:ঝজ্জর জেলার ব্যক্তি বিষয়শ্রেণী:সেনাবাহিনী প্রধান (ভারত)
প্রবেশদ্বার → এশিয়া → মধ্যপ্রাচ্য → ফিলিস্তিন  {| width="100%" cellpadding="5" cellspacing="10" style="background: #98FB98; border-top: 3px solid #009639; border-left: 3px solid #009639; border-right: 3px solid #009639; border-bottom: 2px solid #009639; " | width="55%" style="vertical-align:top; padding: 0; margin:0;" | <div style="width:100%;">  <div style="width:100%">     <div style="clear:both; width:100%">  __NOEDITSECTION__  বিষয়শ্রেণী:ফিলিস্তিন রাষ্ট্র   ফিলিস্তিন  বিষয়শ্রেণী:মধ্যপ্রাচ্যীয় প্রবেশদ্বার
আদূর () ভারতের কেরালা রাজ্যের পত্তনমতিট্টা জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদম শুমারি অনুসারে আদূর শহরের জনসংখ্যা হল ২৮,৯৪৩ জন। এর মধ্যে পুরুষ ৪৮% এবং নারী ৫২%।  এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে আদূর এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
thumb|right|235px। বিউটেন এর গাঠনিক সংকেত। এটি কোন রাসায়নিক সংকেত নয়। Examples of chemical formulas for butane are the empirical formula C2H5, the molecular formula C4H10 and the condensed (or semi-structural) formula CH3CH2CH2CH3.  রাসায়নিক সংকেত হল একটি রাসায়নিক যৌগের গঠনকে সংক্ষিপ্তভাবে প্রকাশ করার জন্য ব্যবহৃত একটি প্রতীকী পদ্ধতি। এটিতে রাসায়নিক উপাদানসমূহের প্রতীক, সংখ্যা এবং অন্যান্য প্রতীকসমূহ যেমন, ড্যাশ, বন্ধনী, যোগ-বিয়োগ প্রভৃতি চিহ্নের দ্বারা প্রকাশ করা হয়। রাসায়নিক সংকেত কোন রাসায়নিক নাম নয়, এটি কোন শব্দ দ্বারা লেখা হয় না। এটিতে শুধুমাত্র মৌল সমূহের প্রতীক ব্যবহার করে বিভিন্ন ধরনের সংকেত তৈরি করা হয়। যেমন: Hydrogen-এর প্রতীক H এবং Oxygen-এর প্রতীক O ব্যবহার করে পানির সংকেত (H2O) তৈরি করা হয়।   উদ্দেশ্য  রাসায়নিক সংকেতের উদ্দেশ্য হল:   একটি রাসায়নিক যৌগের গঠন এবং উপাদানসমূহকে সহজে চিহ্নিত করা।  একটি রাসায়নিক যৌগের আণবিক ভর এবং মোলার ভর নির্ণয় করা।  একটি রাসায়নিক যৌগের রাসায়নিক ধর্ম এবং বৈশিষ্ট্যগুলির পূর্বাভাস দেওয়া।   প্রকারভেদ  রাসায়নিক সংকেতের প্রকারভেদ  রাসায়নিক সংকেতকে মূলত তিনটি ভাগে ভাগ করা যায়:   আণবিক সংকেত: একটি রাসায়নিক যৌগের একটি অণুতে উপস্থিত মৌলসমূহ এবং তাদের সংখ্যাকে প্রকাশ করে। উদাহরণস্বরূপ, জলের আণবিক সংকেত H2O, যা নির্দেশ করে যে জলের প্রতিটি অণুতে দুটি হাইড্রোজেন এবং একটি অক্সিজেন পরমাণু উপস্থিত থাকে।  ইউনিফর্ম সংকেত: একটি রাসায়নিক যৌগের সকল অণুতে উপস্থিত মৌলসমূহ এবং তাদের সংখ্যাকে প্রকাশ করে। উদাহরণস্বরূপ, অ্যামোনিয়ার ইউনিফর্ম সংকেত NH3, যা নির্দেশ করে যে অ্যামোনিয়ার সকল অণুতে একটি নাইট্রোজেন এবং তিনটি হাইড্রোজেন পরমাণু উপস্থিত থাকে।  গাঠনিক সংকেত: একটি রাসায়নিক যৌগের অণুর গঠনকে প্রকাশ করে। উদাহরণস্বরূপ, মিথেনের গাঠনিক সংকেত H-C≡C-H, যা নির্দেশ করে যে মিথেনের অণুতে একটি কার্বন পরমাণু চারটি হাইড্রোজেন পরমাণুর সাথে একক বন্ধনে আবদ্ধ থাকে।   রাসায়নিক সংকেতের গঠন  রাসায়নিক সংকেতের গঠন নিম্নরূপ:   মৌলের প্রতীক: একটি রাসায়নিক মৌলের প্রতীক হল একটি সংক্ষিপ্ত চিহ্ন যা সেই মৌলটিকে প্রকাশ করে। উদাহরণস্বরূপ, হাইড্রোজেনের প্রতীক H, অক্সিজেনের প্রতীক O, নাইট্রোজেনের প্রতীক N এবং কার্বনের প্রতীক C।  মৌলের সংখ্যা: একটি রাসায়নিক যৌগের একটি অণুতে উপস্থিত একটি নির্দিষ্ট মৌলের সংখ্যাকে নির্দেশ করার জন্য সংখ্যা ব্যবহার করা হয়। সংখ্যাটি মৌলের প্রতীকের ডানদিকে লেখা হয়। উদাহরণস্বরূপ, জলের আণবিক সংকেত H2O, যা নির্দেশ করে যে জলের প্রতিটি অণুতে দুটি হাইড্রোজেন পরমাণু উপস্থিত থাকে।  ড্যাশ: একই মৌলটিকে একাধিকবার ব্যবহার করার জন্য ড্যাশ ব্যবহার করা হয়। উদাহরণস্বরূপ, সালফারের আণবিক সংকেত S8, যা নির্দেশ করে যে সালফারের প্রতিটি অণুতে আটটি সালফার পরমাণু উপস্থিত থাকে।  বন্ধনী: একটি রাসায়নিক যৌগের একটি অণুতে উপস্থিত বিভিন্ন মৌলসমূহকে একত্রিত করার জন্য বন্ধনী ব্যবহার করা হয়। উদাহরণস্বরূপ, অ্যামোনিয়ার আণবিক সংকেত NH3, যা নির্দেশ করে যে অ্যামোনিয়ার প্রতিটি অণুতে একটি নাইট্রোজেন এবং তিনটি হাইড্রোজেন পরমাণু উপস্থিত থাকে।  অন্যান্য প্রতীক: রাসায়নিক সংকেতে অন্যান্য প্রতীক যেমন, যোগ-বিয়োগ প্রতীক, কোলন প্রতীক, ইত্যাদি ব্যবহার করা হয়। উদাহরণস্বরূপ, সোডিয়াম ক্লোরাইডের আণবিক সংকেত NaCl । পানির আণবিক সংকেত (H2O)।  আরও দেখুন মনো হাইড্রোজেন ফসফেট   তথ্যসূত্র   বিষয়শ্রেণী:রাসায়নিক বন্ধন বিষয়শ্রেণী:রাসায়নিক পরিভাষা বিষয়শ্রেণী:রাসায়নিক নামকরণ বিষয়শ্রেণী:চিহ্নমালা
পিএনজি ফুটবল স্টেডিয়াম, ২০১৫ সাল পর্যন্ত সান্তোস জাতীয় ফুটবল স্টেডিয়াম এবং পূর্বে লয়েড রবসন ওভাল নামে স্পনসর করা নামে পরিচিত ছিল, পাপুয়া নিউগিনির পোর্ট মোর্সবিতে একটি খেলার মাঠ। এটি ১৯৮৯-১৯৯২ রাগবি লিগ বিশ্বকাপের জন্য তিনটি খেলার আয়োজন করেছিল। এটি ১৯৭৫ সাল থেকে পাপুয়া নিউগিনির জাতীয় রাগবি লিগ দলের হোম মাঠ। এটির মোট ধারণক্ষমতা প্রায় ১৫,০০ এবং এটি পাপুয়া নিউগিনির জাতীয় স্টেডিয়াম। ২০১৫ প্যাসিফিক গেমসের প্রস্তুতির জন্য স্টেডিয়ামটি সম্পূর্ণরূপে পুনর্নির্মাণ করা হয়েছিল।  আরও দেখুন  জাতীয় স্টেডিয়ামের তালিকা রাগবি লিগ বিশ্বকাপের ভেন্যু  তথ্যসূত্র  বহিঃসংযোগ    বিষয়শ্রেণী:পাপুয়া নিউগিনির ক্রীড়া মাঠ বিষয়শ্রেণী:পাপুয়া নিউগিনিতে রাগবি লিগ পাপুয়া নিউগিনি বিষয়শ্রেণী:পোর্ট মোর্সবির ভবন ও কাঠামো বিষয়শ্রেণী:রাগবি লিগ বিশ্বকাপ স্টেডিয়াম বিষয়শ্রেণী:পাপুয়া নিউগিনি হান্টার
শক্র (; ) বা মহান আকাশ সম্রাট হলেন বৌদ্ধ সৃষ্টিতত্ত্ব অনুসারে ত্রায়স্ত্রিংশ স্বর্গের শাসক। তাকে "শক্র, দেবগণের প্রভু" উপাধি দিয়েও উল্লেখ করা হয়। ইন্দ্রের উপাধি হিসেবে শক্র নামটি ঋগ্বেদের বিভিন্ন শ্লোকে পাওয়া যায়।  পূর্ব এশীয় সাংস্কৃতিক ঐতিহ্যে, শক্র চীনা ভাষায়  দিশিতিয়ান বা শিতি হুয়নিন, জাপানি ভাষায়  তইশকুতেন, কোরিয়ান ভাষায় জেসোকচিওন এবং ভিয়েতনামি ভাষায় ডি থিচ থিয়েন বা থিচ দে হোয়ান হিন নামে পরিচিত। চীনা বৌদ্ধধর্মে, শক্রকে মাঝে মাঝে তাওবাদী জেড সম্রাটের সাথে চিহ্নিত করা হয়; উভয়ই চীনা বর্ষপঞ্জির প্রথম চান্দ্র মাসের নবম দিনে (সাধারণত ফেব্রুয়ারিতে) জন্মদিন ভাগ করে নেয়।  ত্রায়স্ত্রিংশ স্বর্গ যেখানে শক্র নিয়ম মেরু পর্বতের চূড়ায় অবস্থিত, যাকে কল্পনা করা হয় ভৌত জগতের মেরু কেন্দ্র, যার চারপাশে সূর্য ও চাঁদ ঘুরছে। ত্রায়স্ত্রিংশ হলো মানবজাতির সাথে সরাসরি যোগাযোগে স্বর্গের সর্বোচ্চ। সমস্ত দেবতার মত, শক্র দীর্ঘজীবী কিন্তু নশ্বর। একজন শক্র মারা গেলে, তার স্থান অন্য দেবতা গ্রহণ করেন যিনি নতুন শক্র হয়ে ওঠেন। জাতক কাহিনীর পাশাপাশি শক্র সম্পর্কে বেশ কিছু গল্প পাওয়া যায়।  শক্র অসুরদের প্রধান বেমচিত্রিনের কন্যা সুজাকে বিয়ে করেছেন। এই সম্পর্ক থাকা সত্ত্বেও, তেত্রিশটি দেবতা এবং অসুরদের মধ্যে সাধারণত যুদ্ধের অবস্থা বিরাজ করে, যা শক্র ন্যূনতম সহিংসতার সাথে সমাধান করতে এবং কোন প্রাণহানি না করে।  শক্রকে প্রায়শই সাহিত্যে এমন সত্তা হিসাবে চিত্রিত করা হয় যিনি নৈতিকতার বিষয়ে বুদ্ধের সাথে পরামর্শ করেন। ব্রহ্মার সাথে একত্রে, তিনি ধর্মপাল, বৌদ্ধধর্মের রক্ষক হিসাবে বিবেচিত হন।   তথ্যসূত্র    উৎস   ভিক্ষু অনালায়ো (২০১১)। Śakra and the Destruction of Craving – A Case Study in the Role of Śakra in Early Buddhism, দ্য ইন্ডিয়ান ইন্টারন্যাশনাল জার্নাল অফ বুড্ডিস্ট স্টাডিজ ১২, ১৫৭-১৭৬    বিষয়শ্রেণী:বৌদ্ধ দেবতা বিষয়শ্রেণী:পৌরাণিক রাজা বিষয়শ্রেণী:বৌদ্ধ সৃষ্টিতত্ত্ব
সেন্ট স্কলাস্টিকা গার্লস স্কুল এন্ড কলেজ বাংলাদেশের চট্টগ্রামের পাথরঘাটা এলাকায় অবস্থিত একটি বেসরকারি মাধ্যমিক ও উচ্চমাধ্যমিক শিক্ষাপ্রতিষ্ঠান। ১৮৮৩ খ্রিষ্টাব্দে প্রতিষ্ঠিত শিক্ষাপ্রতিষ্ঠানটি কোতোয়ালী থানার অন্তর্গত এবং এখানে প্রথম থেকে দ্বাদশ শ্রেণী পর্যন্ত ছাত্রীদের অধ্যয়নের সুযোগ রয়েছে।   ইতিহাস  শিক্ষা কার্যক্রম  তথ্যসূত্র  আরও দেখুন বাংলাদেশের বিদ্যালয়ের তালিকা সেন্ট প্ল্যাসিডস্ স্কুল এন্ড কলেজ  বহিঃসংযোগ সেন্ট স্কলাস্টিকা গার্লস স্কুল এন্ড কলেজের ওয়েবসাইট   বিষয়শ্রেণী:১৯৭০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রামের বিদ্যালয় বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয় বিষয়শ্রেণী:খ্রিস্টান শিক্ষাপ্রতিষ্ঠান বিষয়শ্রেণী:বাংলাদেশের বালিকা বিদ্যালয়
উত্তরা মডেল টাউন (৩য় পর্ব) হল বাংলাদেশের রাজধানীর উপকণ্ঠে উত্তরা মডেল টাউনের একটি সম্প্রসারণ।   পটভূমি  ঢাকা বাংলাদেশের রাজধানী এবং বৃহত্তম শহর। বর্তমানে ঢাকার বৃহৎ জনগোষ্ঠীর প্রয়োজনীয় আবাসস্থল অপর্যাপ্ত হয়ে পড়েছে। এ কারণে ঢাকা শহরের আবাসিক এলাকাগুলো জনবহুল ও নোংরা হয়ে উঠেছে।  উত্তরা মডেল টাউন প্রকল্পের আওতায় ক্রমবর্ধমান জনসংখ্যার সাথে সামঞ্জস্যপূর্ণ এবং জনগণের সেবার একটি স্তর বজায় রাখার লক্ষ্যে শহরের পরিকল্পিত সম্প্রসারণ করা হচ্ছে। প্রকল্প চলাকালীন প্রায়  জমি অধিগ্রহণ করা হয়েছে। প্রায় ১০,০০০টি আবাসিক প্লট এবং ২২৫,৫১২টি অ্যাপার্টমেন্ট সহ সুযোগ-সুবিধা এবং বিভিন্ন নগর সুবিধা প্রদান করা হয়েছে।  সমগ্র উত্তরা থানা প্রকল্পটি রাজধানী উন্নয়ন কর্তৃপক্ষ (রাজউক) কর্তৃক গৃহীত হয়েছে।   অবস্থান  উত্তরা আবাসিক মডেল টাউনের তৃতীয় পর্বটি প্রায়  জায়গা জুড়ে। এর শুরু ঢাকা শহরের জিরো পয়েন্ট থেকে। এটি উত্তরা মডেল টাউন (২য় পর্ব) প্রকল্পের পশ্চিম পাশে অবস্থিত। এটি দক্ষিণে মিরপুর সেনানিবাস দ্বারা এবং পশ্চিমে মিরপুর-আশুলিয়া হয়ে বন্যা সুরক্ষা বাঁধ দ্বারা সীমাবদ্ধ।   প্রকল্পের উদ্দেশ্য    শহরতলির আবাসিক বাসস্থান তৈরি করে ঢাকা শহরে জনসংখ্যার চাপ কমানো  যথাযথ নগরায়নের মাধ্যমে পরিবেশের ভারসাম্য রক্ষা করা  একটি পরিবেশ বান্ধব এবং টেকসই পরিবেশ বজায় রাখা  আবাসিক সম্পত্তির বিদ্যমান তীব্র ঘাটতি হ্রাস করা  ধীরে ধীরে আশেপাশের এলাকা জুড়ে নগরায়নের মাধ্যমে নাগরিক সুবিধা সম্প্রসারণ করা  নতুন জনপদ গড়ে তোলা  বিদ্যমান অর্থনৈতিক সুবিধা সম্প্রসারণ করা  ভবিষ্যতের আবাসনের চাহিদা প্রশমিত করা।   ভূমি ব্যবহার পরিকল্পনা (প্রধান উপাদান)  প্রকল্পে নিম্নলিখিত ভূমি ব্যবহারের পরিকল্পনা করা হয়েছে:   আবাসিক প্লট - ২৪.০১%  বহুতলবিশিষ্ট ভবন অ্যাপার্টমেন্ট ব্লক - ১০.৬৮%  সড়ক নেটওয়ার্ক - ৩০.৯২%  ভৌত ও সামাজিক অবকাঠামো - ৩.০৪%  সর্বসাধারণ পরিষেবা - ২.৫৩%  লেক, খোলা জায়গা এবং পার্ক - ১৩.০০%  প্রতিবেশী/ খেলার মাঠ - ৩.০২%  বাণিজ্যিক প্লট - ৫.০০%  কেন্দ্রীয় বাণিজ্যিক এলাকা - ০.৯২%  শিক্ষা ও প্রতিষ্ঠান - ১.৬৭%   প্রকল্পের শর্ত  মার্চ ২০১৪ এ সাইট ডেভেলপমেন্ট প্রায় ৯২% সম্পন্ন হয়েছে। সেক্টর ১৫ এর সাইট উন্নয়ন ইতোমধ্যে সম্পন্ন হয়েছে। ১৬ ও ১৮ নং সেক্টরের কাজ প্রায় সম্পূর্ণ হয়েছে। সেক্টর ১৭ এর কাজ চলছে।  মার্চ.২০১৪ সালে প্রায় ৬৫% সম্পন্ন এবং রাস্তা নির্মাণ কাজ চলছে। সেক্টর.১৫ এর কাজ বর্তমানে চলছে। বাকি সড়কগুলোর নির্মাণ কাজ খুব শীঘ্রই শুরু হবে। পরিকল্পিত ১২টি সেতুর মধ্যে ২টি প্রায় সম্পূর্ণ হয়েছে এবং আরো ৬টি সেতু নির্মাণাধীন রয়েছে। বাকি নির্মাণকাজ শীঘ্রই শুরু হবে বলে আশা করা হচ্ছে।  বিদ্যুৎ, গ্যাস, পানি এবং অন্যান্য সুবিধাগুলি প্রথমে চালু করা হবে, এবং অন্যান্য পরিষেবাগুলি প্রকল্পের সময়ের মধ্যে চালু করা হবে।  আবাসিক প্লট বিনিময় ২০১০ সালের জানুয়ারিতে শুরু হয়েছিল এবং ধীরে ধীরে সম্পন্ন হবে। মার্চ ২০১৪ পর্যন্ত, প্রায় ৪,০০০টি প্লট বিতরণ করা হয়েছে।  প্রকল্পটি ডিসেম্বর ২০১৪ সালে শেষ হবে বলে আশা করা হচ্ছে।   তথ্যসূত্র   বিষয়শ্রেণী:উত্তরা বিষয়শ্রেণী:রাজউকের প্রকল্প